cyanic-selkie/wikianc huggingface dataset:
স্ন্যাপচ্যাট
স্ন্যাপচ্যাট হল একটি ছবির মাধ্যমে বার্তা আদান প্রদান এবং মাল্টিমিডিয়া ভিত্তিক মোবাইল অ্যাপলিকেশন, যেটির প্রতিষ্ঠাতারা হলেন ইভান স্পিজেল, ববি মার্ফি, এবং র‍্যাগি ব্রাউন, তারা মূলত মার্কিন যুক্তরাষ্ট্রের ক্যালিফোর্নিয়া রাজ্যে অবস্থিত স্টানফোর্ড বিশ্ববিদ্যালয়-এর প্রাক্তন ছাত্র, এবং এটি স্ন্যাপ ইনকর্পোরেশন দ্বারা উন্নীত, যেটির পুরো নাম স্ন্যাপচ্যাট ইনকর্পোরেশন।
ইবনে বাতুতা স্টেডিয়াম
ইবনে বতুতা স্টেডিয়াম ( বারবার : ⴰⵏⵏⴰⵔ ⵏ ⵉⴱⵏ ⴱⴰⵜⵓⵜⴰ, ملعب ابن بطوطة : ملعب ابن بطوطة ) তানজাহার, মরক্কোর একটি বহু-ব্যবহারের স্টেডিয়াম। এটি বেশিরভাগ ফুটবল ম্যাচ এবং বড় ইভেন্ট যেমন অনুষ্ঠান বা কনসার্টের জন্য ব্যবহৃত হয়। স্টেডিয়ামটির ধারণক্ষমতা ৬৫,০০০ জন। এটি আইআর ট্যাঞ্জারের নতুন বাড়ি হিসাবে কাজ করে, প্রাক্তন স্টেড ডি মার্চানকে প্রতিস্থাপন করে। স্টেডিয়ামটির নামকরণ করা হয়েছে মরক্কোর বার্বার জাতি স্কলার এবং অভিযাত্রী ইবনে বতুতার নামে।
ইতিহাস
২০১১ সালের ২৬ এপ্রিল উদ্বোধন করা হয়। ২০১১ সালের ২৭ জুলাই, স্টেডিয়ামটি ট্রফি ডেস চ্যাম্পিয়নদের আয়োজন করেছিল, যেখানে মার্সেই লিলিকে ৫-৪ গোলে পরাজিত করেছিল। এটি ২০১৫ আফ্রিকা কাপ অফ নেশনস-এর স্বাগতিক স্টেডিয়ামের একটি এখানে ২০১৭ সালের ২৯ জুলাই দ্বিতীয়বারের মতো  ট্রফি ডেস চ্যাম্পিয়ন্স আয়োজন হয়, প্যারিস সেন্ট-জার্মেই মোনাকোকে ২-১ গোলে পরাজিত করে শিরোপা জিতেছিল।  ২০১৮ সালে আফ্রিকান নেশনস কাপে স্টেডিয়ামটি গ্রুপ পর্বের ছয়টি এবং কোয়ার্টার ফাইনালের একটি ম্যাচ আয়োজন করেছিল। এটি কোপা দেল রে রানার্স-আপ, সেভিলা এবং ২০১৭-১৮ কোপা দেল রে এবং ২০১৭-১৮ লা লিগা, বার্সেলোনার বিজয়ীদের মধ্যে ২০১৮ সালের সুপারকোপা ডি এস্পানা ম্যাচের আয়োজন করেছিল, যেখানে বার্সেলোনা সেভিলাকে ২-১ গোলে পরাজিত করেছিল
এটি ২০২৬ ফিফা বিশ্বকাপের জন্য মরক্কোর ব্যর্থ বিডের একটি ভেন্যু। মরক্কো বিশ্বকাপের আয়োজক হলে কোয়ার্টার-ফাইনাল আয়োজনের জন্য নির্ধারিত ছিল। ২০২২ ফিফা ক্লাব বিশ্বকাপের আয়োজক করার জন্য ধারণক্ষমতা বাড়াতে এবং বহিরাগত পরিবর্তন করার জন্য সংস্কার করা হয়েছে। পরিকল্পনা হয়েছিল যে আসন সংখ্যা ৪৫,০০০ থেকে ৬৫,০০০ হবে। ২০২৩ সালের ২৫ জানুয়ারি নিশ্চিত করা হয় যে স্টেডিয়ামটি ২০২২ ফিফা ক্লাব বিশ্বকাপ আয়োজনের জন্য প্রস্তুত। স্টেডিয়ামের বাইরের অংশকে সম্পূর্ণরূপে আচ্ছাদন করার জন্য এবং সম্ভবত ২০২৫ আফ্রিকা কাপ অফ নেশনস আয়োজনের সাথে সাথে এর ধারণক্ষমতা ৮০,০০০-এ উন্নীত করতে রানিং ট্র্যাক অপসারণ করার জন্য বর্তমান গবেষণা রয়েছে।
খাইলশঙ্কর দুর্লভজি
খাইলশঙ্কর দুর্লভজি (১৯১২-১৯৯২) ভারতের রাজস্থান রাজ্যের জয়পুর শহরের একজন উল্লেখযোগ্য জুয়েলার ছিলেন। রাজস্থানের বাণিজ্য ও চিকিৎসা সেবার ক্ষেত্রে অবদানের জন্য তাঁকে ভারত সরকার পদ্মশ্রী সম্মানে সম্মানিত করেছে।
দুঙ্গামাল
দুঙ্গামাল (Dungamal) ভারতের ওড়িশা রাজ্যের খোরডা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দুঙ্গামাল শহরের জনসংখ্যা হল ৬২০৬ জন। এর মধ্যে পুরুষ ৬৩% এবং নারী ৩৭%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৯০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে দুঙ্গামাল এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
পল বার্টন
পল টমাস বার্টন (Paul Barton; জন্ম: ৯ অক্টোবর, ১৯৩৫) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৩ সময়কালে নিউজিল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন পল বার্টন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৬৭-৬৮ মৌসুম পর্যন্ত পল বার্টনের প্রথম-শ্রেণীর খেলোয়াড়ী জীবন চলমান ছিল। সচরাচর তিন কিংবা চার নম্বরে ব্যাটিংয়ে নামতেন পল বার্টন। খেলোয়াড়ী জীবনের সবটুকু সময়ই ওয়েলিংটনের পক্ষে খেলেছেন। তন্মধ্যে, ১৯৬০-৬১ মৌসুমে অকল্যান্ডের বিপক্ষে ব্যক্তিগত সর্বোচ্চ ১১৮ রান করেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন। ৮ ডিসেম্বর, ১৯৬১ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৫ মার্চ, ১৯৬৩ তারিখে ক্রাইস্টচার্চে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে নিউজিল্যান্ড দলের সাথে দক্ষিণ আফ্রিকা গমন করেন। ডারবানে স্বাগতিক দলের বিপক্ষে অভিষেক টেস্টে মনোরম অর্ধ-শতরানের ইনিংস খেলেছিলেন। একই সিরিজের চূড়ান্ত টেস্টে ১০৯ রানের দূর্দান্ত ইনিংস উপহার দেন। পোর্ট এলিজাবেথের ঐ ইনিংসটি সাড়ে চার ঘণ্টাব্যাপী নিখুঁত ও পরিচ্ছন্ন ছিল। খেলায় এটিই একমাত্র সেঞ্চুরির ঘটনা ছিল। ৪০ রানে জয় পেয়ে নিউজিল্যান্ড দল সিরিজ সমতা আনে। সমগ্র সিরিজে ৩০.০০ গড়ে ২৪০ রান তুলেন। দলে স্থান পাকাপোক্ত করেন।
১৯৬২-৬৩ মৌসুমে সফরকারী ইংল্যান্ডের বিপক্ষে খেলেন। তবে, তিন টেস্টে অংশ নিয়ে মাত্র ৪৫ রান তুলতে সক্ষম হন। ফলশ্রুতিতে দল নির্বাচকমণ্ডলী তাকে আর পরবর্তীতে কোন খেলার অংশগ্রহণের সুযোগ দেয়নি।
এমটিভি আনপ্লাগড (ভারত)
এমটিভি আনপ্লাগড একটি এমটিভি টেলিভিশন ধারাবাহিক যেখানে অনেক জনপ্রিয় সঙ্গীত শিল্পী গান পরিবেশন করে থাকেন। এই অনুণ্ঠানে যে গানগুলো পরিবেশন করা হয় সেগুলো আগে শিল্পী দ্বারা আনুষ্ঠানিকভাবে মুক্তি দেয়া হয়।
মৌসুম ১
এই মৌসুম দশ পর্বের ছিল, যা ২০১১ সালের ১ অক্টোবরে আনুষ্ঠানিকভাবে প্রচারিত হয়। সকল সঙ্গীত শিল্পী সেসকল গান পরিবেশন করেন যা আগেই মুক্তি পেয়েছিল।
মৌসুম ২
অনুষ্ঠানটির দ্বিতীয় মৌসুম আনুষ্ঠানিকভাবে নভেম্বর ৩, ২০১২ সালে প্রচারিত হয়। প্রায় দেড় মাস আগে দ্বিতীয় মৌসুমের প্রোমো ইউটউব এবং তাদের নিজস্ব সাইটে মুক্তি দেয়।
ইরুমবু থিরাই
ইরুমবু থিরাই হলো ২০১৮ সালে মুক্তিপ্রাপ্ত তামিল ভাষার একটি অ্যাকশন থ্রিলার ধর্মী চলচ্চিত্র। এটি পরিচালনা করেন অভিষিক্ত পরিচালক পি.এস মিথরান। এতে অভিনয় করেন বিশাল, অর্জুন এবং সামান্থা আক্কিনেনি। এর সাউন্ডট্র‍্যাক সম্পাদনা করেন যুভান শংকর রাজা। এই চলচ্চিত্রটি বিশাল ফিল্ম ফ্যাক্টরি থেকে প্রযোজিত হয়। ২০১৬ সালে এর নির্মান কাজ শুরু হয়। গল্পে একজন আর্মি অফিসারকে হ্যাকারদের দ্বারা তার ব্যাংক একাউন্ট থেকে চুরি করা টাকা উদ্ধার করতে দেখা যায়। এটিকে বক্স অফিসে ব্লকবাস্টার ঘোষণা করা হয়।
এটি বিশ্বব্যাপী ১১ মে ২০১৮ সালে মুক্তি পায়। এটি সমালোচক এবং দর্শকদের থেকে ইতিবাচক সাড়া পায় বিশেষ করে বিশাল এবং অর্জুনের অভিনয়, চিত্রনাট্য এবং যুভান শংকরের সঙ্গীতের জন্য। এটি সিনেমা হল গুলো তে ১০০ দিন সফলভাবে চলে। এর একটি স্পিনঅফ চাকরা ১৯ ফেব্রুয়ারি ২০২১ সালে মুক্তি পায়।
সারসংক্ষেপ
একজন মিলিটারি অফিসার তার বোনের বিয়ের জন্য নকল কাগজপত্র দিয়ে ব্যাংক থেকে টাকা লোন নেয়। কিন্তু সেই টাকা গুলো তার একাউন্ট থেকে চুরি হয়ে যায়, তাই সে হ্যাকার থেকে টাকা উদ্ধারের অভিযানে নেমে পড়ে।
মুক্তি
চলচ্চিত্রটি তেলুগু তে অভিমান্যুডু নামে ডাবিং করা হয় যেটি ১ জুন ২০১৮ সালে মুক্তি পায়। এটির হিন্দি ডাবিং ও মুক্তি পায় যেটি গোল্ডমাইন্স টেলিফিল্ম দ্বারা রিটার্ণ অফ অভিমান্যু নামে ২০১৯ সালে মুক্তি দেয়া হয়। এটির সম্প্রচার সত্ত্ব জি তামিল এর কাছে বিক্রি করা হয়। এটির একটি মালায়লাম ডাবিং ও আছে একই নামে।
বক্স অফিস
চলচ্চিত্রটি ১৪.৫ কোটি বাজেটে নির্মান করা হয়। এবং এটি বিশ্বব্যাপী ১০৫ কোটি রুপি আয় করে একটি ব্লকবাস্টার হিট ছবিতে পরিণত হয়। এটি এখন পর্যন্ত বিশালের সর্বাধিক আয় করা চলচ্চিত্র।
স্ট্যানলি বিন্ডফ
স্ট্যানলি থমাস বিন্ডফ (১৯০৮-১৯৮০) ছিলেন একজন ইংরেজ ঐতিহাসিক যিনি টিউডর এবং এলিজাবেথান যুগে বিশেষায়িত ছিলেন। তিনি কুইন মেরি কলেজ, লন্ডন বিশ্ববিদ্যালয়ের ইতিহাসের প্রথম অধ্যাপক ছিলেন। তিনি ১৯৮২ সালে প্রকাশিত ১৫০৯-১৫৫৮ সালের সংসদের ইতিহাসের সম্পাদক ছিলেন।
তথ্যসূত্র
<references group="" responsive="1">
মীরা বন্দ্যোপাধ্যায়
বিদুষী মীরা বন্দ্যোপাধ্যায়  (২৮ মার্চ ১৯৩০ - ২৭ জুন ২০১২) ছিলেন প্রখ্যাত কণ্ঠসঙ্গীত শিল্পী।
জন্ম ও সঙ্গীত জীবন
মহিলা শিল্পীর ভূমিকা নিয়ে যখন সমাজ পুরোপুরি সংস্কারমুক্ত নয়, তখন প্রধানমন্ত্রী জওহরলাল নেহরুর অনুরোধে রাশিয়া, পোল্যান্ড, চেকোস্লোভাকিয়া সফরে মীরা দেবী রবিশঙ্কর, জ্ঞানপ্রকাশ ঘোষ, কিসের মহারাজের সঙ্গী হয়ছিলেন। দীর্ঘ শিল্পীজীবনে তিনি ভারত তথা বাংলার সাঙ্গীতিক দূত ছিলেন।
তপন সিংহের অনুরোধে মীরা প্রথম ‘অতিথি’ ছবিতে কণ্ঠ দেন। এরপর তিনি ‘বৃন্দাবনলীলা’, ‘মেঘমল্লার’ ছবিতেও নেপথ্য সঙ্গীত শিল্পী ছিলেন।
সঙ্গীতজীবনে বিদুষী সঙ্গীতশিল্পী বহু পুরস্কারে সম্মানিত হয়েছেন। ১৯৫৩ খ্রিস্টাব্দে আকাশবাণীর সঙ্গীতের জাতীয় কার্যক্রমে সঙ্গীত পরিবেশন করে সারা দেশের সঙ্গীতপিপাসুর হৃদয় জয় করেছেন। রাষ্ট্রপতি ভবনের বিশেষ অনুষ্ঠানে রাষ্ট্রপতি বিশেষ পুরস্কারে ভূষিত করেন। অন্যান্য পুরস্কার গুলি হল-
জীবনাবসান
বিদুষী মীরা বন্দ্যোপাধ্যায় ২০১২ খ্রিস্টাব্দের ২৭ জুন হৃদরোগে আক্রান্ত হয়ে কলকাতার বোসপুকুরের বাড়িতে প্রয়াত হন। পণ্ডিত প্রসূন বন্দ্যোপাধ্যায় ও বিদূষী মীরা বন্দ্যোপাধ্যায়ের দেবযানী মুখোপাধ্যায়, ইন্দ্রাণী মজুমদার সহ তিন কন্যা। প্রখ্যাত সরোদশিল্পী পণ্ডিত পার্থ সারথি তাদের এক জামাতা।
বানৌজা শেখ হাসিনা
বানৌজা শেখ হাসিনা বাংলাদেশ নৌবাহিনীর একটি নতুন নৌ-ঘাঁটি যা বর্তমানে নির্মানাধীন। এটি বাংলাদেশ নৌবাহিনীর প্রথম পূর্ণাঙ্গ ডুবোজাহাজ ঘাঁটি।
ইতিহাস
১২ মার্চ ২০১৭ প্রধানমন্ত্রী শেখ হাসিনা উপকূলীয় শহর কক্সবাজারের পেকুয়ার মগনামায় ডুবোজাহাজ ঘাঁটির ভিত্তি স্থাপন করেন। সাবমেরিন ঘাঁটিটি ২০ মার্চ ২০২৩ কমিশনিং লাভের মধ্যে দিয়ে নৌবাহিনীতে আনুষ্ঠানিকভাবে অপারেশনাল কার্যক্রম শুরু করে।
মুদ্রাস্ফীতি
কোন কালপরিধিতে পণ্য ও সেবার মূল্য টাকার অঙ্কে বেড়ে গেলে অর্থনীতির ভাষায় তাকে মুদ্রাস্ফীতি বলা হয়। সাধারণত পণ্য/সেবার দাম বেড়ে গেলে স্থানীয় মুদ্রা দিয়ে ঐ পণ্য/সেবা ক্রয়ে বেশি পরিমাণ মুদ্রার প্রয়োজন হয় কিংবা একই পরিমাণ মুদ্রা দিয়ে কোনো পণ্য/সেবা কিনতে গেলে আগের চেয়ে পরিমাণে কম পাওয়া যায়। সুতরাং মুদ্রাস্ফীতির ফলে মানুষের ক্রয় ক্ষমতা কমে যায় অথবা আমরা এক কথায় বলতে পারি অধিক মুদ্রার প্রচলনকে মুদ্রাস্ফীতি বলে। একই ভাবে অর্থনীতিতে পণ্যের আসল বিনিময়মূল্য কমে যায়। সাধারণত মুদ্রাস্ফীতি সূচকের মাধ্যমে হিসাব করা হয় যাকে মুদ্রাস্ফীতি সূচক বলা হয়।
মূদ্রাস্ফীতি একটি অর্থনীতিতে একাধারে ইতিবাচক ও নেতিবাচক প্রভাব ফেলতে পারে। নেতিবাচক প্রভাবের মধ্যে নগদ অর্থের সুযোগ ব্যয় কমে যায় এবং মানুষ নগদ অর্থের সঞ্চয়ের বদলে তা খরচ করে ফেলতে স্বাচ্ছন্দ্যবোধ করে। এর ফলে আর্থিক প্রতিষ্ঠান সঞ্চয়ের অভাবে ভোগে এবং অর্থনীতিতে বিনিয়োগ কমে আসে। এছাড়াও মুদ্রাস্ফীতির ফলে গদবাধা আয়ের মানুষের জীবনযাত্রার মান নিচে নেমে আসে এবং কেন্দ্রীয় ব্যাংককে সূদের প্রকৃত হার পুনরায় নিরূপণ করতে হয়। অপরদিকে ইতিবাচক প্রভাবগুলো হল পন্যের দাম বেড়ে যাওয়ার বিনিয়োগকারীরা নতুন বিনিয়োগে উৎসাহী হয় যার ফলে অর্থনীতিতে নতুন কর্মসংস্থানের সুযোগ সৃষ্ঠি হয় এবং যার মাধ্যমে নতুন উপভোক্তা তৈরী হয়।
কিছু অর্থনীতিবিদের মতে হাইপার ইনফ্লেশন বা অত্যধিক মুদ্রাস্ফীতির অন্যতম কারণ হল বাজারে বেশি পরিমাণে তরল মুদ্রার সরবরাহ তবে অনেকের মতে এই অতিরিক্ত পরিমাণ মুদ্রা সরবরাহ অর্থনৈতিক প্রবৃদ্ধিতে অংশ নেয় যার কারণে মুদ্রা সরবরাহ মুদ্রাস্ফীতির একমাত্র কারণ নয়।
ম্যাক্সিন বার্গ
তথ্যসূত্র
<references group="" responsive="1">
মুদ্রাস্ফীতি
আধুনিক অর্থনীতিবিদগন সবসময় একটি স্বল্প কিন্তু স্থিতিশীল মুদ্রাস্ফীতির পক্ষে মতামত দেন। কারণ স্বল্পমাত্রার ও স্থিতিশীল মুদ্রাস্ফীতি অর্থনীতির সূচকগুলোকে চলমান রাখে এবং এর বাজারগুলোকে বিভিন্ন অর্থনৈতীক মন্দার মধ্যের সচল ও স্থিতিশীল রাখে। তাই বলা হয় বছরে ২% থেকে ৪%'এর মধ্যে মুদ্রাস্ফীতির হার থাকলে,সেটা দেশের পক্ষে শুভলক্ষণ। পাশাপাশি শুধু যে জিনিসপত্রের দামই বাড়ছে তা ত নয়, মানুষের আয় বা ইনকামও বাড়ছে।
প্রভাব
যখন জিনিসপত্রের দামবৃদ্ধির হার, ক্রেতা বা বিক্রেতার আয়বৃদ্ধির হারের চেয়ে বেশি হয়ে যায়। এই মূল্যবৃদ্ধি নানা কারণে হতে পারে-- কোনো জিনিসের চাহিদা অনেক কিন্তু সেই অনুপাতে তার যোগান নেই অথবা জিনিসটা তৈরি করতে যে কাঁচামালগুলো লাগে তার দাম খুব বেড়ে গেছে। অথবা সরকার ঠিক করেছে বেশি বেশি করে নোট ছাপাবে, যে-রকমটা হয়েছিল প্রথম বিশ্বযুদ্ধোত্তর জার্মানিতে বা এই শতাব্দীর শুরুতে, জিম্বাবুয়েতে।
মুদ্রাস্ফীতির ফলে সমাজে অর্থনৈতিক বৈষম্য আরো তীব্রতর হয়। উদাহরণস্বরূপ, জিনিসপত্রের দাম বাড়লে উৎপাদকের(ধরা যাক,কারখানার মালিক) উপার্জন বাড়ে, কিন্তু ক্রেতার সঞ্চয়ে ক্রমশ টান পড়তে থাকে। ভূমিহীন কৃষকদের দুরাবস্থার শেষ থাকে না।
মুদ্রাস্ফীতির ফলে চাকুরিজীবী মধ্যবিত্ত, যাদের উপার্জন নির্দিষ্ট তারা বিশেষভাবে ক্ষতিগ্রস্ত হয়। অন্যদিকে মুদ্রাস্ফীতির ফলে দেনাদাররা অর্থাৎ যে ঋণ নিয়েছে সে লাভবান হয় এবং পাওনাদার বা ঋণদাতারা ক্ষতিগ্রস্ত হয়। এর কারণ এই সময় দেনাদাররা তাদের সম্পত্তি বা উৎপাদিত দ্রব্য বিক্রি করে আগের চেয়ে বেশি আয় করে,সেই অর্থ দিতে তারা ধার শোধ করতে পারে। অন্যদিকে পাওনাদাররা যে অর্থ ফেরত পায়,তার ক্র‍য়ক্ষমতা আগের চেয়ে কমে যায়।
যারা স্টক মার্কেটে বিনিয়োগ করে, তারা এই সময়ে লাভবান হয়, কারণ শেয়ারের দাম বাড়ে কিন্তু যারা নির্দিষ্ট সুদের হারে গভর্ণমেন্ট সিকিউরিটি বা ডিবেনচারে বিনিয়োগ করে, তারা ক্ষতিগ্রস্ত হয়।
মুদ্রাস্ফীতির প্রকারভেদ
'''ক. বাড়ন্ত চাহিদাজনিত মুদ্রাস্ফীতি (ডিমান্ড পুল ইনফ্লেশন)'''
যখন কোনো পণ্যের চাহিদা বাড়ছে কিন্তু সেই অনুপাতে তার উৎপাদন অথবা যোগান বাড়েনা বা অপরিবর্তিত থাকে,তখন সেই দ্রব্যের দাম বাড়ে।
করোনা পরিস্থিতিতে দেখা গেছে বিভিন্ন দেশে খাদ্যপণ্যের দাম("ফুড ইনফ্লেশন") বহুগুণ বেড়েছে। এর কারণ  লকডাউনের ফলে শ্রমিক,কাঁচামাল ইত্যাদির যোগান বা সাপ্লাই চেইন বিপর্যস্ত।
উৎপাদনশীলতা ধাক্কা খেয়েছে,এদিকে চাহিদা খুব একটা কমেনি।কারণ খাদ্য মানুষের অত্যাবশ্যকীয় প্রয়োজন।
ডিমান্ড পুল ইনফ্লেশনের কারণ
মুদ্রাস্ফীতি মানে অনেক টাকা বাজারে ঘুরছে। সেক্ষেত্রে (ডলারের সাপেক্ষে) টাকার দাম কমবে।
'''খ. উৎপাদনখরচ বৃদ্ধিজনিত মুদ্রাস্ফীতি (কস্ট পুশ ইনফ্লেশন)'''
যখন কোনো জিনিস তৈরি করতে যে সামগ্রীগুলো লাগে তার দামের যখন বৃদ্ধি ঘটে,তখন সামগ্রিকভাবে দ্রব্যটির মূল্যবৃদ্ধি ঘটে।
কোনো দ্রব্য উৎপাদন করতে প্রধানত চারটি বস্তু লাগে---Land,Labour,Capital and Entrepreneur. একে আমরা বলি "ফ্যাক্টর অব প্রডাকশন"। এই সব মিলিয়ে যে খরচটা হয়,সেটাকে বলে " ফ্যাক্টর কস্ট"। ফলে এখানে যদি কোনো কিছুর দাম বাড়ে,তাহলে ওই ফ্যাক্টর কস্টও বাড়বে।পাশাপাশি সেই দ্রব্যটি যখন বাজারে আসে তখন তার ওপর সরকার চাপায় অপ্রত্যক্ষ কর।তারপর সেটার বাজারি মূল্য("মার্কেট প্রাইস") ঠিক হয়।এবার যদি সরকার ট্যাক্স বাড়ায় তাহলেও জিনিসের দাম বাড়বে।এছাড়া আন্তর্জাতিক বাজারে খনিজ তেলের দাম বৃদ্ধি এর অন্যতম কারণ। খনিজ তেলের দাম বাড়া মানেই ট্রান্সপোর্ট বা পরিবহনের দাম বেড়ে যাওয়া।
হাইপারইনফ্লেশন
হাইপারইনফ্লেশন ঘটার প্রধান কারণই হল সরকার কর্তৃক অনিয়ন্ত্রিতভাবে নোট ছাপানো।যত বেশি নোট ছাপানো হতে থাকে,তত বেশি টাকা লোকের পকেটে আসে,অন্যদিকে উৎপাদন সীমিত।এরফলে চাহিদার পরিমাণ বাড়ে,সাথে দ্রব্যমূল্য বৃদ্ধি পায়। সেই বৃদ্ধিকে সামাল দিতে সরকার আবার নোট ছাপালে,মুদ্রাস্ফীতি আরো বেড়ে যায়। ঠিক এরকমটাই হয়েছিল ২০০৭-০৮ সালে জিম্বাবুয়েতে।অনিয়ন্ত্রিত নোট ছাপার ফলে ২০০৮ সালের নভেম্বর মাসে সেই দেশের মুদ্রাস্ফীতির পরিমাণ দাঁড়ায় ৭৯৬০০০০০০০০%! এছাড়া যুদ্ধ,প্রাকৃতিক বিপর্যয় ইত্যাদিও কোনো দেশের উৎপাদনশীলতা এবং  জোগানের অবিচ্ছিন্নতাকে বিনষ্ট করে হাইপারইনফ্লেশন ঘটাতে পারে।
স্বাভাবিকভাবেই হাইপারইনফ্লেশনের ফলে স্টক মার্কেটের দাম বেড়ে যায়  এবং একই সাথে ব্যাক্তির জমানো পুঁজির মূল্যের অবনমন ঘটা অথবা তার সঞ্চিত অর্থের ক্রয়ক্ষমতা কমে যায়।
মুদ্রাস্ফীতি মাপার সূচক
ইন্টারন্যাশনাল মানিটরি ফান্ডের প্রদেয় তথ্য অনুসারে,২৪ টি দেশ মুদ্রাস্ফীতি পরিমাপ করতে হোলসেল প্রাইস ইনডেক্সকে ব্যবহার করে।অন্যদিকে ১৫৭টি দেশ ব্যবহার করে কনসিউমার প্রাইস ইন্ডেক্সকে।বিভিন্ন দেশ মুদ্রাস্ফীতি পরিমাণ করার জন্য কিছু নির্দিষ্ট পরিমাণ দ্রব্যকে নির্বাচিত করে,সময়ের অন্তরে সেই সমস্ত দ্রব্যের মূল্যবৃদ্ধির গড়ই হল ওই দেশের মুদ্রাস্ফীতির পরিমাণ।ভারতের ক্ষেত্রে "হোলসেল প্রাইস ইন্ডেক্স"এ নির্বাচিত দ্রব্যের পরিমাণ ৬৯৭টি,অন্যদিকে "কনসিউমার প্রাইস ইনডেক্সে" নির্বাচিত দ্রব্যের পরিমাণ,গ্রামে ৪৪৮ এবং শহরে ৪৬০টি।
আগে ভারতের মুদ্রাস্ফীতি WPI তেই প্রকাশ করা হয়।কিন্তু ২০১৪ সালের পর থেকে CPI তার জায়গা নিয়েছে।
ইতিবাচক
ইতিবাচক প্রভাবগুলো হল পন্যের দাম বেড়ে যাওয়ার বিনিয়োগকারীরা নতুন বিনিয়োগে উৎসাহী হয় যার ফলে অর্থনীতিতে নতুন কর্মসংস্থানের সুযোগ সৃষ্ঠি হয় এবং যার মাধ্যমে নতুন উপভোক্তা তৈরী হয়।
নেতিবাচক
দীর্ঘদিন পর্যন্ত মনে করা হত মুদ্রাস্ফীতি বাড়লে বেকারত্ব কমবে। এর নেপথ্যে ছিলেন উইলিয়াম ফিলিপস। ১৯৫৮ সালে তিনি এক গবেষণা পত্র প্রকাশ করেন যাতে তিনি দেখান যখন মুদ্রাস্ফীতি বেশি, তখন বেকারত্বের পরিমাণ কমছে। এর কারণ ডিমান্ড পুল ইনফ্লেশনে দেখা যেত যত জিনিসের চাহিদা বাড়ছে, সেটা উৎপাদন করার জন্য শ্রমিকের প্রয়োজন হচ্ছে, ফলে নতুন করে কর্মসংস্থানের ক্ষেত্র তৈরি হচ্ছে।কিন্তু পরবর্তীকালে দেখা গেল,সবসময় এই নিয়ম খাটছে না। ডিমান্ড বাড়লে শ্রমিক বেশি লাগবে ঠিক,কিন্তু  একই সময়ে সেন্ট্রাল ব্যাঙ্ক যদি তার মানিটারি পলিসিকে কঠোর করে বাজারে টাকার পরিমাণ কমিয়ে দেয় এবং ব্যাঙ্কের সুদের হার বাড়িয়ে দেয় সেক্ষেত্রে নতুন শ্রমিকের নিয়োগ ত দূরের কথা, আগেকার শ্রমিকদেরই বেতন দিতে নাভিশ্বাস যখন একই সাথে প্রচন্ড মূল্যবৃদ্ধি এবং বেকারত্ব দেখা দেয়, তখন সেই অর্থনৈতিক দুরাবস্থাকে বলে "স্ট্যাগফ্লেশন"(Stagflation)। হজ সমীকরণে, সমানুপাতিক বা ব্যাস্তানুপাতিকে প্রকাশ করা যায় না।
যখন একই সাথে প্রচন্ড মূল্যবৃদ্ধি এবং বেকারত্ব দেখা দেয়,তখন সেই অর্থনৈতিক দুরাবস্থাকে বলে "স্ট্যাগফ্লেশন"(Stagflation)।
মুদ্রাস্ফীতি নিয়ন্ত্রণ
কোনো দেশের মুদ্রাস্ফীতি নিয়ন্ত্রণের জন্য সেই দেশের কেন্দ্রীয় ব্যাংক এবং সেই দেশের সরকার একসাথে পরিকল্পনা স্থির করে। কেন্দ্রীয় ব্যাংকের দ্বারা গৃহীত পরিকল্পনাকে বলা হয় "মনিটরি পলিসি" (Monetary  Policy) এবং সরকারের দ্বারা গৃহীত পদক্ষেপকে বলা হয় "ফিসকাল পলিসি" (Fiscal Policy)।
যখন মুদ্রাস্ফীতি খুব বেড়ে যায়, অর্থাৎ সাধারণত বাজারে প্রচুর টাকার আগমন ঘটে, তখন কোন একটি দেশের কেন্দ্রীয় ব্যাংক "ব্যাংক হার" বাড়িয়ে দেয়। ফলশ্রুতিতে অন্যান্য ব্যাংকগুলোও তাদের প্রদেয় বিভিন্ন ঋণের সুদের পরিমাণ বাড়াতে বাধ্য হয়। এদিকে ব্যাংকগুলোকে বেশি টাকা সুদ দিতে হলে সেইসময় ঋণ নেওয়ার প্রতিও মানুষের চাহিদা কমে। এছাড়া আগেকার ঋণ শোধ করতে তাদের অতিরিক্ত অর্থ খরচ হয়। সবমিলিয়ে ক্রেতাদের ক্রয়ক্ষমতা কমে যায়। আবার যখন মুদ্রাস্ফীতির হার ঋণাত্মক অর্থাৎ বাজারে টাকার যোগান কমে যায়, তখন রিজার্ভ ব্যাংক "ব্যাংক হার" কমিয়ে দেয়। এছাড়া বাজার থেকে সরকার সিকিউরিটি কিনে বিনিময়ে নগদ অর্থ প্রদান করে।
অন্যদিকে সরকারও মুদ্রাস্ফীতি নিয়ন্ত্রণ করতে বিভিন্ন নীতি নির্ধারণ করে। যেমন, অপ্রত্যক্ষ করের জন্য জিনিসের দাম ক্রমাগত বৃদ্ধি পেলে সরকার করের বোঝা লাঘব করতে পারে। আবার সরকার বেতন বৃদ্ধির মাধ্যমে এই সম্যসার সমাধান করতে পারে।
চকবাজার থানা
thumb|চট্টগ্রাম শহরের চকবাজার এলাকা চকবাজার বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আয়তন
চকবাজার থানার মোট আয়তন ৬ বর্গ কিলোমিটার।
প্রতিষ্ঠাকাল
চকবাজার প্রথমে ছিল পুলিশ ফাঁড়ি হিসেবে। বর্তমানে এটি থানা হিসেবে পরিচিতি লাভ করে। ২০১৩ সালের ৩০ মে পাঁচলাইশ থানা ও কোতোয়ালী থানার কিছু অংশ নিয়ে চকবাজার থানা গঠন করা হয়।
জনসংখ্যা
প্রতিষ্ঠাকালীন সময়ের তথ্য অনুসারে চকবাজার থানার আওতাধীন এলাকার মোট লোকসংখ্যা প্রায় ২ লক্ষ ৬০ হাজার।
অবস্থান ও সীমানা
চট্টগ্রাম সিটি কর্পোরেশনের মধ্যভাগে চকবাজার থানার অবস্থান। এর উত্তরে পাঁচলাইশ থানা, পূর্বে চান্দগাঁও থানা ও বাকলিয়া থানা, দক্ষিণে কোতোয়ালী থানা এবং পশ্চিমে খুলশী থানা অবস্থিত।
প্রশাসনিক এলাকা
চকবাজার থানার আওতাধীন চট্টগ্রাম সিটি কর্পোরেশনের এলাকাসমূহ হল:
জোড় বাংলা মন্দির
জোড় বাংলা মন্দির পাবনা জেলার পাবনা সদর উপজেলার দক্ষিণ রাঘবপুরের জোড়বাংলা পাড়ায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। ইহা পাবনা সদর পৌরসভার অন্তর্গত ৪ নং ওয়ার্ড এলাকায় অবস্থিত।
রামেশ্বর দাস বিড়লা
রামেশ্বর দাস বিড়লা (এছাড়াও রামেশ্বরদাস বিড়লা ) (১৮৯২-১৯৭৩) একজন ভারতীয় উদ্যোক্তা এবং সমাজসেবী ছিলেন। তিনি বালদেও দাস বিড়লার দ্বিতীয় পুত্র এবং মাধব প্রসাদ বিরলা ও গজানন বিড়লার পিতা। তিনি মুম্বই, পিলানী এবং কলকাতায় হাসপাতাল ও শিক্ষাপ্রতিষ্ঠান প্রতিষ্ঠার জন্য পরিচিত।
১৯২২ সালে তাঁর প্রথম স্ত্রীর মৃত্যুর পরে পুনর্বিবাহের সিদ্ধান্তের কারণে মহেশ্বরী বর্ণে বিভক্ত হয়। এই সম্প্রদায়ের অনুসারীরা সন্দেহ করেছিল যে তাঁর নতুন স্ত্রী নিজেই একজন মহেশ্বরী এবং তাই বিশ্বাস করেছিলেন যে বিড়লা বিবাহ সম্পর্কিত বর্ণ বিধি ভঙ্গ করেছেন।
জোড় বাংলা মন্দির
অবকাঠামো
জোড় বাংলা মন্দিরটি ইন নির্মিত একটি মঞ্চের উপর স্থাপন করা হয়েছে। উপরের পাকা ছাদটি দোচালা প্রকৃতির। মন্দিরটির সামনে তিনটি প্রবেশ পথ রয়েছে যেগুলো ২টি স্তম্ভের সাহায্য নির্মাণ করা হয়েছে। দেয়ালের নকশা ও কারুকার্যের ভিত্তিতে এটি কান্তনগর মন্দির-এর অনুরূপ স্থাপনা। ১৮৯৭ সালে ভূমিকম্পে মন্দিরটির বেশ কিছু অংশ ক্ষতিগ্রস্ত হয়। বর্তমান বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থান হিসেবে তালিকাভুক্ত করে সংস্কারের সংস্কারের কাজ করেছে।
জারা আবিদ
জারা আবিদ (৪ এপ্রিল ১৯৯২ – ২২ মে ২০২০) একজন পাকিস্তানি মডেল এবং অভিনেত্রী ছিলেন। তিনি বিভিন্ন ফটোশুটের জন্য পরিচিত ছিলেন। এছাড়াও আজিম সাজ্জাদ পরিচালিত চৌধুরী চলচ্চিত্রে অভিনয় করেছেন।
ব্যক্তিগত জীবন
জারা আবিদ ১৯৯২ সালের ৪ এপ্রিল পাঞ্জাবের লাহোরে। জন্মগ্রহণ করেন। তার বসবাস এবং বেড়ে ওঠা এবং তার পরিবারের সাথে করাচিতে। তিনি সেন্ট প্যাট্রিকের বালিকা উচ্চ বিদ্যালয়ে পড়াশোনা করেছেন এবং শো ব্যবসায়ে যাওয়ার পূর্বে স্নাতক ডিগ্রি অর্জন করেছেন।
মডেলিং কর্মজীবন
একজন ফ্যাশন আইকন হিসাবে, তিনি তার লম্বা উচ্চতা এবং ট্যানড রংয়ের জন্য পরিচিত ছিলেন যা তাকে মডেলিং শিল্পে স্ট্যান্ড আউট করতে সাহায্য করে।  আবিদের মতে, যখন তিনি মডেলিং শুরু করেন তখন তিনি তার চেহারা এবং চামড়ার রঙের কারণে ভাড়া করার মতো বৈষম্যের সম্মুখীন হন। এরপরও তিনি বলেন যে তিনি তার উপায় কাজ করেছেন এবং তার পেশাগত দক্ষতা ও প্রতিভার উপর ভিত্তি করে সুযোগ পেয়েছেন। তাকে তার রংয়ের জন্য "বিস্ময়কর এবং সম্পূর্ণ ভিন্ন" হিসেবে বর্ণনা করা হয়েছে। একজন মেকআপ শিল্পীর মতে, আবিদ সংখ্যাগরিষ্ঠ পাকিস্তানি নারীদের "ডাস্কি চামড়ার রঙ" ধারণ করেছেন যা তাকে মেকআপ শিল্পে মডেল হিসাবে কাজ করতে সাহায্য করেছে।
২০১৯ সালে হ্যালো ম্যাগ ম্যাগাজিনের জন্য সেলুনে তার একটি ফটোশুট, তিনি তার নিজের চেয়ে অনেক গাঢ় রঙের স্টাইল অনুসরণ করেন। এতে তার বিরুদ্ধে "ব্ল্যাকফেস" এবং সাংস্কৃতিক অপব্যবহারের অভিযোগ করা হয় এবং সমালোচকরা তাকে বর্ণবাদী বলে মনে করে। আবিদ ছবিগুলি তার ব্যক্তিগত ইনস্টাগ্রাম অ্যাকাউন্টে শেয়ার করেছেন। পোস্টগুলি ব্যাপক প্রতিক্রিয়া এবং ট্রোলিংয়ের স্বীকার হয়েছে। আবিদ তার ফটোশুটের পক্ষে বলেন যে এর উদ্দেশ্য হচ্ছে গাঢ় চামড়ার নারীদের ক্ষমতায়ন করা এবং তাদের প্রতিনিধিত্বের অভাব সম্পর্কে একটি বার্তা পাঠানো; তিনি সমাজে বিদ্যমান "বর্ণবাদ" বন্ধে আহ্বান জানিয়েছেন। তিনি প্রশ্ন তুলেছেন কেন তাকে অন্ধকার প্রোফাইল দত্তক নেওয়ার জন্য সমালোচনা করা হচ্ছে, যখন অন্য অসংখ্য ফটোশুটে তাকে উদ্দেশ্যপ্রণোদিতভাবে হালকা স্বরে উপস্থাপন করা হয়েছে।
যে সব ডিজাইনার ব্র্যান্ডের জন্য তিনি মডেলিং করেছেন তার মধ্যে রয়েছে সানা সাফিনাজ, ওয়াজাহাত মনসুর, আনুস আবরার, জহির আব্বাস, দীপক এবং ফাহাদ, পায়েল কিয়াল, আলকারাম, গুল আহমেদ, কায়সেরিয়া, ধনক, রং জা, জেনারেশন, রিপাবলিক উইমেন্স ওয়্যার এবং হুসেন রেহার। তিনি টেলিভিশন বিজ্ঞাপনেও অভিনয় করেছেন, যেমন জং ৪জি।
চলচ্চিত্র ও টেলিভিশন
১৬ জানুয়ারি, ২০১৯ তারিখে তিনি লেট নাইট টেলিভিশন কমেডি শো মাজাক রাতে অতিথি হিসেবে উপস্থিত হন। ২০২০ সালের ২৪ মে, তার প্রথম এবং একমাত্র স্বল্পদৈর্ঘ্য চলচ্চিত্র সিক্কা শ্রদ্ধা হিসাবে তাঁর মৃত্যুর দুই দিন পরে ইউটিউবে আপলোড করা হয়েছিল। এখানে আবিদ দুটি নারী চরিত্রকে চিত্রিত করেছেন যাদের জীবন সম্পদ এবং সামাজিক মর্যাদার দিক থেকে মেরু বিপরীত; তা সত্ত্বেও, কখনও পথ অতিক্রম না করা এবং ভিন্নভাবে জীবন যাপন করা সত্ত্বেও, তারা সমাজে নারী হিসেবে একই ধরনের পরীক্ষা এবং সংগ্রাম ভাগাভাগি করে। চলচ্চিত্রটিতে সংলাপ নেই এবং সাবা কামার তৃতীয় ব্যক্তি হিসেবে ঘটনা বর্ণনা করেন।
মৃত্যু
২০২০ সালের ২২ শে মে, আবিদ পিআইএর ফ্লাইট ৮৩০৩ এর যাত্রীদের মধ্যে ছিল, যা করাচির জিন্নাহ আন্তর্জাতিক বিমানবন্দরের কাছে চূড়ান্ত অবতরণের পথে যাওয়ার সময় বিধ্বস্ত হয়েছিল; এই বিমানে করে লাহোরে মামার শেষকৃত্যে অংশ নিয়ে তিনি শহরে ফিরে আসছিলেন বলে জানা যায়। পিআইএ দ্বারা প্রকাশিত একটি ফ্লাইট ম্যানিফেস্টের যাত্রীদের তালিকায় তার নাম দেখিয়েছে। বিমানে থাকা ৯৯ জনের মধ্যে ৯৭ জনের মৃত্যুর খবর পাওয়া গেছে, এবং তাকে বেঁচে যাওয়া ব্যক্তিদের একজন হিসেবে রিপোর্ট করা হয়নি। তিনি লাহোরের উদ্দেশ্যে রওনা হওয়ার সময় পোশাক ব্র্যান্ড সানা সাফিনাজ-এর জন্য মডেলিং করছিলেন। তবে কিছু প্রাথমিক রিপোর্ট দাবি করেছিলো যে তিনি দুর্ঘটনা থেকে বেঁচে গিয়েছিলেন। দুর্ঘটনার পরে আবিদের ভাই মিডিয়াকে বলেছিলেন যে হাসপাতালে ভর্তি করা আহতদের মধ্যে এখনো তাকে খুঁজছিল এবং তারা কর্তৃপক্ষের কাছ থেকে তারা আপডেটের অপেক্ষায় ছিল। এরপর তার ভাই এই বিষয়ে ভূয়া খবর ছড়ানো বন্ধ করার অনুরোধ করেন।
বিমান দুর্ঘটনার খবর ছড়িয়ে পড়ার সাথে সাথেই সামাজিক যোগাযোগমাধ্যমে শ্রদ্ধাঞ্জলি আসতে শুরু করে। ফ্যাশন এবং বিনোদন শিল্পের অনেক নামী ব্যক্তিরা তার মৃত্যুর বিষয়টি নিশ্চিত হওয়ার পরে শোক প্রকাশ করেছেন। আবিদ তার পোশাক এবং তার জীবনযাত্রার পছন্দের জন্য অনেক লোকের কাছ থেকে অনলাইন অপব্যবহারের শিকার হন, যার ফলে সোশ্যাল মিডিয়া প্ল্যাটফর্মে তার একাউন্ট নিষ্ক্রিয় করে দেওয়া হয়।
পুরস্কার এবং মনোনয়ন
২০২০ সালের জানুয়ারি মাসে আবিদ চতুর্থ হাম স্টাইল পুরস্কারে "শ্রেষ্ঠ নারী মডেল" বিভাগে পুরস্কার লাভ করেন। এছাড়াও তিনি হ্যালো দ্বারা প্রকাশিত "শীর্ষ ১০০ মানুষ" শীর্ষক ম্যাগাজিনের পাকিস্তান সংস্করণে অন্তর্ভুক্ত ছিলেন।
বান্দরবান সরকারি কলেজ
বান্দরবান সরকারি কলেজ বাংলাদেশের বান্দরবান জেলার একটি সরকারি শিক্ষাপ্রতিষ্ঠান। প্রাকৃতিক পরিবেশ কলেজটির অন্যতম বৈশিষ্ট্য। পাহাড়ের পাদদেশে প্রাকৃতিক পরিবেশে একাডেমিক ও প্রশাসনিক ভবনগুলো তৈরি করা হয়েছে।
অবস্থান
বান্দরবান কলেজ বান্দরবান জেলার সদর উপজেলার নোয়াপাড়া রোডের পাশে অবস্থিত।
ইতিহাস
১৯৭৫ সালে বান্দরবান কলেজ প্রতিষ্ঠত হয়। সাবেক এমএলএ বীরেন্দ্র কিশোর রোয়াজা (ত্রিপুরা ) কলেজটির উন্নয়নের জন্য ২০ লাখ টাকা সরকার হতে অনুদান এনে দিয়েছিলেন। পরবর্তীতে ১৯৮০ সালের মার্চে কলেজটিকে জাতীয়করণ করা হয়। উচ্চ মাধ্যমিক কলেজ হিসেবে প্রতিষ্ঠালাভের পর পরবর্তীতে স্নাতক (কলা), ১৯৯৬ সালে স্নাতক (ব্যবসায় শিক্ষা) এবং ১৯৯৮ সালে স্নাতক (বিজ্ঞান) কোর্স চালু করা হয়। এর ফলে কলেজটি পূর্ণাঙ্গ ডিগ্রী কলেজের মর্যাদা পায়। একাডেমিক শিক্ষার সম্প্রসারণে এখানে ২০০১ সালে ৩টি বিষয়ে অনার্স কোর্স চালু করা হয় এবং ২০১৩-১৪ সালে আরও ২টি বিষয়ে অনার্স কোর্স চালুর অনুমোদন লাভ করে। বর্তমানে অর্থনীতি, ব্যবস্থাপনা, হিসাববিজ্ঞান, রাষ্ট্রবিজ্ঞান, বাংলা, ইংরেজি ও ইতিহাস বিষয়ে অনার্স কোর্স চালু আছে।
ব্যবস্থাপনা
কলেজ পরিচালনার জন্য একটি গভর্নিং বডি রয়েছে।
শিক্ষকবৃন্দ
কলেজের অধ্যক্ষ মাকছুদুল আমিন এবং উপাধ্যক্ষ নূরুল আবছার চৌধুরী। এছাড়াও আরও শিক্ষক - শিক্ষিকা কর্মরত আছেন।
অবকাঠামো
কলেজটিতে শিক্ষার্থীদের জন্য বিজ্ঞানভবন ও ছাত্রাবাস, একাডেমিক ভবন, প্রশাসনিক ভবন, অডিটরিয়াম ও খেলার মাঠ রয়েছে। এছাড়াও কলেজে একটি কম্পিউটার ল্যাব আছে। শিক্ষার্থীদের নামাজ আদায়ের জন্য মসজিদ এবং বায়ান্নর ভাষা আন্দোলনের শহীদের স্মরণে শহীদ মিনার নির্মাণ করা হয়েছে।
শিক্ষা কার্যক্রম
কলেজে বর্তমানে উচ্চ মাধ্যমিক শিক্ষার পাশাপাশি, অনার্স এবং ডিগ্রি পর্যায়েও পাঠদান করা হয়ে থাকে।
অ্যাংরি ইন্ডিয়ান গডেসেস
অ্যাংরি ইন্ডিয়ান গডেসেস (রাগান্বিত ভারতীয় দেবীগণ) হচ্ছে ২০১৫ সালের ভারতীয় হিন্দি নাট্য চলচ্চিত্র, চলচ্চিত্রটির পরিচালক ছিলেন প্যান নলীন, যিনি সহ-প্রযোজনাও করেছিলেন এবং সহ-কাহিনী লেখক ছিলেন। জঙ্গল বুক এন্টারটেইনমেন্টের ব্যানারে চলচ্চিত্রটি নির্মিত হয়েছিলো এবং এটি ছিলো একটি নারীবাদী চলচ্চিত্র; কেন্দ্রীয় চরিত্রে সব নারীরাই অভিনয় করেছিলেনঃ সন্ধ্যা মৃদুল, তন্নিষ্ঠা চ্যাটার্জী, সারাহ-জেইন ডায়াস, অনুষ্কা মানচন্দা, অমৃত মাঘেরা এবং রাজশ্রী দেশপাণ্ডে, এছাড়াও ছিলেন পাভলিন গুজরাল এবং অভিনেতা আদিল হুসেইন। চলচ্চিত্রটি ২০১৫ সালের টরোন্টো আন্তর্জাতিক চলচ্চিত্র উৎসবে দেখানো হয়েছিলো, ওখানে পিপলস চয়েস এ্যাওয়ার্ডে এই চলচ্চিত্রটি দ্বিতীয় স্থান অধিকার করেছিলো।
বান্দরবান সরকারি কলেজ
ফলাফল ও কৃতিত্ব
কলেজের বর্তমান পাশের হার ৫৪%। শিক্ষার ক্ষেত্রে বান্দরবান সরকারি কলেজের উল্লেখযোগ্য ভূমিকার স্বীকৃতি হিসেবে কলেজটি জেলা পর্যায়ে একাধিকবার শ্রেষ্ঠ কলেজের গৌরব লাভ করে।
অ্যাংরি ইন্ডিয়ান গডেসেস
সঙ্গীত
চলচ্চিত্রটির সঙ্গীত পরিচালক ছিলেন সাইরিল মোরিন এবং প্রযোজক ছিলো টি-সিরিজ। গানের গীতি লিখেছলেন রমণ নেগী, অনুষ্কা মানচন্দা এবং স্বপ্নীল সালকার।
টাইটেল সিকোয়েন্স
চলচ্চিত্রটির ওপেনিং টাইটেল সিকোয়েন্স মুম্বাইয়ের ভিএফএক্স এবং এ্যানিমেশন স্টুডিয়ো প্লেক্সাস দ্বারা ডিজাইন হয়েছিলো। টাইটেল সিকোয়েন্স আর্টঅবদ্যাটাইটেল ডট কমে স্থান পেয়েছিলো ২০১৫ সালের সেরা দশ টাইটেল সিকোয়েন্স হিসেবে। টাইটেল সিকোয়েন্স ডিজাইনের জন্য স্টুডিয়োটির প্রতিষ্ঠাতা এবং মোশন গ্রাফিক আর্টিস্ট বিজেশ রাজন এবং যশোধা পার্থসারথীর ইন্টারভিউ নিয়েছিলো আর্তঅবদ্যাটাইটেল ডট কমের স্টাফেরা, তারা টাইটেল সিকোয়েন্সের ডিজাইনের ব্যাপারে জানার জন্য তাদের সঙ্গে কথা বলেছিলো। টাইটেল সিকোয়েন্স ভারতের সেন্সর বোর্ড (সেন্ট্রাল বোর্ড অব ফিল্ম সার্টিফিকেশন বা সংক্ষেপে সিবিএফসি) ঝাপসা করে দিয়েছিলো চলচ্চিত্রটির ভারতীয় মুক্তির জন্য।
মুক্তি
চলচ্চিত্রটি ভারতীয়দের জন্য এবং পশ্চিমাদের জন্য দুটি আলাদা সংস্করণ বের করে মুক্তি দেওয়া হয়েছিলো, আন্তর্জাতিক সংস্করণ এবং ভারতীয় সংস্করণ নামে দুটি সংস্করণ নামকরণ করা হয়েছিলো। আন্তর্জাতিক সংস্করণ যেটি টরোন্টো আন্তর্জাতিক চলচ্চিত্র উৎসবে প্রদর্শিত হয়েছিলো সেটিতে কোনো দৃশ্য সেন্সর করা ছিলোনা যেটা ভারতীয় সংস্করণের ক্ষেত্রে করা হয়েছিলো, ভারতীয় সংস্করণের ক্ষেত্রে আবার ইন্টারভ্যাল ছিলো।
ইকবাল হোসেন সবুজ
ইকবাল হোসেন সবুজ একজন বাংলাদেশি রাজনীতিবিদ ও একাদশ জাতীয় সংসদ সদস্য। ইকবাল হোসেন সবুজ গাজীপুর-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
গাজীপুর জেলার শ্রীপুর উপজেলার প্রহলাদপুরের দমদমা গ্রামে জন্ম নেয় ইকবাল হোসেন সবুজ। ঐতিহ্যবাহী রাণী বিলাশমণি সরকারি বালক উচ্চ বিদ্যালয় থেকে মাধ্যমিক পাশ করে ভাওয়াল বদলে আলম সরকারি বিশ্ববিদ্যালয় কলেজের অধ্যায়ন করেন ইকবাল হোসেন সবুজ।
রাজনৈতিক ও কর্মজীবন
ইকবাল হোসেন ২০০৯ সালে শ্রীপুর উপজেলা পরিষদের চেয়ারম্যান নির্বাচিত হন। এর আগে তিনি ছাত্র রাজনীতিতে সক্রিয় ছিলেন। ছিলেন ভাওয়াল বদরে আলম সরকারি কলেজের ছাত্র সংসদের ভিপি। বর্তমানে জেলা আওয়ামী লীগের সাধারণ সম্পাদকের দায়িত্ব পালন করছেন ইকবাল হোসেন সবুজ। ছাত্রলীগের কেন্দ্রীয় কমিটির সদস্য হওয়ার পর পুরোদস্তুর রাজনীতিতে প্রবেশ করেন তিনি। এরপর যুবলীগের কেন্দ্রীয় নির্বাহী কমিটির সদস্য থাকাকালীন গাজীপুর জেলা আওয়ামী লীগের সাংগঠনিক সম্পাদক এর দায়িত্ব পালন করে । এরপরই হন জেলা আওয়ামী লীগের সাধারণ সম্পাদক। ২০০৮ সালের সংসদ নির্বাচনে তিনি গাজীপুর-৩ আসনে আওয়ামী লীগের মনোনয়নপ্রত্যাশী ছিলেন। কেন্দ্রীয় সিদ্ধান্তে তখন মনোনয়ন পান সাবেক সাংসদ আওয়ামী লীগের জ্যেষ্ঠ রাজনীতিক রহমত আলী।
কে সি জেনা
কল্যাণ কুমার জেনা (জন্ম: ১৯৪৪) ১ ই আগস্ট ২০০৭-২০০৯ পর্যন্ত ভারতীয় রেলওয়ে বোর্ডের চেয়ারম্যান ছিলেন। তাঁর নিয়োগে তিনি আন্তর্জাতিক রেলওয়ে ইউনিয়নের সভাপতির দায়িত্বও গ্রহণ করেছিলেন। তিনি ভারতীয় রেলওয়ে বোর্ডের প্রাক্তন চেয়ারম্যান জয় প্রকাশ বাত্রার স্থলাভিষিক্ত হন।
ডোরেমন প্লাস
ডোরেমন প্লাস বা ডোরেমন+ হল ফুজিকো এফ. ফুজিও এর লেখা আসল মাঙ্গা সিরিজের ৪৫টি খন্ড থেকে আলাদা ৫টি খন্ড। এই ৫টি খণ্ড ব্লাক লিস্ট হিসেবে ২০০৫ সাশে ডোরেমন প্লাস নামে মুক্তি লাভ করে।
কে সি জেনা
জেনা ইন্ডিয়ান ইনস্টিটিউট অফ টেকনোলজি কানপুর থেকে স্নাতক এবং ১৯৭১ সালে ভারতীয় রেলওয়ে ট্র্যাফিক সার্ভিসে যোগ দেন। তিনি ভারতের রেলওয়ে, বিশ্বের চতুর্থ বৃহত্তম রেলওয়ে ব্যবস্থার সমস্ত ডোমেইনে বিভিন্ন দায়িত্ব পালন করেছেন। চেয়ারম্যান পদে নিয়োগের আগে জেনা বোর্ডের সদস্য (স্টাফ) ছিলেন।
তথ্যসূত্র
K. C. Jena
ডোরেমন প্লাস
ধরন: দুঃসাহসিক, কমেডি, বৈজ্ঞানিক কল্পকাহিনী।
সূরা বাকারা
সূরা বাকারা, কুরআনের সবচেয়ে দীর্ঘতম সূরা, আয়াত সংখ্যা ২৮৬, মাসহাফে এটি সূরা ফাতিহা র পর দ্বিতীয় ক্রমে এর অবস্থান। রেওয়ায়েত রয়েছে যে ইহা মদিনা য় নাযিল হওয়া সর্বপ্রথম সূরা, তবে এই আয়াতটি ছাড়া, কেননা, এটি আসমান থেকে নাযিলকৃত শেষ আয়াত যা বিদায় হজ্জের সময় মিনায় কোরবানীর দিন নাযিল হয়েছে। সুদ সংক্রান্ত আয়াতও কুরআনের প্রথম দিকে নাযিল হয়। খালিদ বিন মা'দান বলেন, এ সূরার মর্যাদা, মহিমা, হুকুম-আহকাম ও উপদেশের আধিক্য ইত্যাদি কারণে একে ফুসতাতুল কুরআন (কুরআনের বসতি) বলা হয়। উমর ইবনুল খাত্তাব এ সূরাটির আইনশাস্ত্র এবং এতে যা আছে তা শিখতে বারো বছর সময় নেন, যেখানে তাঁর পুত্র আবদুল্লাহ ইবনে উমর আট বছরেই শিখে ফেলেছিলেন। কারণ এ সূরাটি একেবারে নাযিল না হয়ে ধাপে ধাপে নাযিল হয়।
এ সূরার ২৫৫ (দুইশত পঞ্চান্ন) নং আয়াতে আয়াতুল কুরসি রয়েছে, যা কুরআনের সবচেয়ে মহিমান্বিত আয়াত। আবু হুরাইরাহ রা থেকে বর্ণিত, তিনি বলেনঃ   তাছাড়া কুরআনের সবচেয়ে বড় আয়াত এ সূরার অন্তর্ভুক্ত, আর তা হল আয়াতুল মুদায়ানাহ।
নামকরণ
বাকারাহ মানে গাভী। এ সূরার ৬৭ থেকে ৭৩ নম্বর আয়াত পর্যন্ত হযরত মুসা এর সময়কার বনি ইসরাইল এর গাভী কুরবানীর ঘটনা উল্লেখ থাকার কারণে এর এই নামকরণ করা হয়েছে। কুরআন মাজীদের প্রত্যেকটি সূরার এত ব্যাপক বিষয়ের আলোচনা করা হয়েছে যার ফলে বিষয়বস্তুর দিক দিয়ে তাদের জন্য কোন পরিপূর্ণ ও সার্বিক অর্থবোধক শিরোনাম উদ্ভাবন করা সম্ভব নয়। শব্দ সম্ভারের দিক দিয়ে আরবি ভাষা অত্যন্ত সমৃদ্ধ হলেও মূলত এটি তো মানুষেরই ভাষা আর মানুষের মধ্যে প্রচলিত ভাষাগুলো খুব বেশি সংকীর্ণ ও সীমিত পরিসর সম্পন্ন। সেখানে এই ধরনের ব্যাপক বিষয়বস্তুর জন্য পরিপূর্ণ অর্থব্যাঞ্জক শিরোনাম তৈরি করার মতো শব্দ বা বাক্যের যথেষ্ট অভাব রয়েছে। এ জন্য নবী সাল্লাল্লাহ আলাইহি ওয়া সাল্লাম মহান আল্লাহর নির্দেশ অনুযায়ী কুরআনের অধিকাংশ সূরার জন্য শিরোনামের পরিবর্তে নিছক আলামত ভিত্তিক নাম রেখেছেন। এই সূরার নামকরণ আল বাকারাহ করার অর্থ কেবল এতটুকু যে, এটি এমন সুরা যেখানে গাভীর কথা বলা হয়েছে।
নাযিলের সময়কাল
এ সূরার বেশীর ভাগ আয়াত মহানবী-এর মদীনায় হিজরতের পর মাদানী জীবনের একেবারে প্রথম যুগে নাযিল হয়। আর এর কিছু অংশ পরে নাযিল হয়। বিষয়বস্তুর সাথে সামঞ্জস্য ও সাদৃশ্যের সম্পর্কিত যে আয়াতগুলো নবী করীম সাল্লাল্লাহু আলাইহি ওয়া সাল্লামের জীবনের একেবারে শেষ পর্যায়ে নাযিল হয় সেগুলোও এখানে সংযোজিত করা হয়েছে। যে আয়াতগুলো দিয়ে সূরাটি শেষ করা হয়েছে সেগুলো হিজরাতের আগে মক্কায় নাযিল হয়। কিন্তু বিষয়বস্তুর সাথে সামঞ্জস্যের কারণে সেগুলোকেও এ সূরার সাথে সংযুক্ত করা হয়েছে।
অবতীর্ণের প্রেক্ষাপট
এ সূরাটি বুঝতে হলে প্রথমে এর ঐতিহাসিক পটভূমি ভালোভাবে বুঝে নিতে হবে।
(৩) হিজরাতের পর ইসলাম ও কুফরের সংঘাতও একটি নতুন পর্যায়ে প্রবেশ করেছিল। হিজরাতের আগে ইসলামের দাওয়াত কুফরের ঘরের মধ্যেই দেয়া হচ্ছিল। তখন বিভিন্ন গোত্রের যেসব লোক ইলাম গ্রহণ করতো তারা নিজেদের জায়গায় দীনের প্রচার করতো। এর জবাবে তাদের নির্যাতনের শিকার হতে হতো। কিন্তু হিজরাতের পরে এ বিক্ষিপ্ত মুসলমানরা মদীনায় একত্র হয়ে একটি ছোট্ট ইসলামী রাষ্ট্র গঠন করার পর অবস্থা পরিবর্তিত হয়ে গেলো। তখন একদিকে ছিল একটি ছোট জনপদ এবং অন্যদিকে সমগ্র আরব ভূখণ্ড তাকে ধ্বংস করার জন্য উঠে পড়ে লেগেছিল। এখন এ ছোট্ট দলটির কেবল সাফল্যই নয় বরং তার অস্তিত্ব ও জীবনই নির্ভর করছিল পাঁচটি জিনিসের ওপর। এক, পূর্ণ শক্তিতে ও পরিপূর্ণ উৎসাহ-উদ্দীপনা সহকারে নিজের মতবাদের প্রচার করে সর্বাধিক সংখ্যক লোককে নিজের চিন্তা ও আকীদা-বিশ্বাসের অনুযায়ী করার চেষ্টা করা। দুই, বিরোধীদের বাতিল ও ভ্রান্ত পথের অনুসারী বিষয়টি তাকে এমনভাবে প্রমাণ করতে হবে যেন কোন বুদ্ধি-বিবেকবান ব্যক্তির মনে এ ব্যাপারে বিন্দুমাত্রও সংশয় না থাকে। তিন, গৃহহারা ও সারা দেশের মানুষের শত্রুতা ও বিরোধিতার সম্মুখীন হবার কারণে অভাব-অনটন, অনাহার-অর্ধহার এবং সার্বক্ষণিক অশান্তি ও নিরাপত্তাহীনতায় সে ভুগছিল। চতুর্দিকে থেকে বিপদ তাকে ঘিরে নিয়েছিল এ অবস্থায় যেন সে ভীত-সন্ত্রস্ত না হয়ে পড়ে। পূর্ণ ধৈর্য ও সহিষ্ণতা সহকারে যেন অবস্থার মোকাবিলা করে এবং নিজের সংকল্পের মধ্যে সামান্যতম দ্বিধা সৃষ্টির সুযোগ না দেয়। চার, তার দাওয়াতকে ব্যর্থকাম করার জন্য যে কোন দিক থেকে যে কোন সশস্ত্র আক্রমণ আসবে পূর্ণ সাহসিকতার সাথে তার মোকাবিলা করার জন্য তাকে প্রস্তুত হতে হবে। বিরোধী পক্ষের সংখ্যা ও তাদের শক্তির আধিক্যের পরোয়া করা চলবে না। পাঁচ, তার মধ্যে এমন সুদৃঢ় হিম্মত সৃষ্টি করতে হবে যার ফলে আরবের লোকেরা ইসলাম যে নতুন ব্যবস্থা কায়েম করতে চায় তাকে আপসে গ্রহণ করতে না চাইলে বল প্রয়োগে জাহেলিয়াতের বাতিল ব্যবস্থাকে মিটিয়ে দিতে সে একটুকু ইতস্তত করবে না। এ সূরায় আল্লাহ এ পাঁচটি বিষয়ের প্রাথমিক নির্দেশনা দিয়েছেন।
(৪) ইসলামী দাওয়াতের এ পর্যায়ে একটি নতুন গোষ্ঠীও আত্মপ্রকাশ শুরু করেছিল। এটি ছিল মুনাফিক গোষ্ঠী। নবী করীমের মক্কায় অবস্থান কালের শেষের দিকেই মুনাফিকীর প্রাথমিক আলামতগুলো সুস্পষ্ট হতে শুরু হয়েছিল। তবুও সেখানে কেবল এমন ধরনের মুনাফিক পাওয়া যেতো যারা ইসলামের সত্যতা স্বীকার করতো এবং নিজেদের ঈমানের ঘোষণাও দিতো। কিন্তু এ সত্যের খাতিরে নিজেদের স্বার্থ বিকিয়ে দিতে নিজেদের পার্থিব সম্পর্কচ্ছেদ করতে এবং এ সত্য মতবাদটি গ্রহণ করার সাথে সাথেই যে সমস্ত বিপদ-আপদ, যন্ত্রণা-লাঞ্ছনা ও নিপীড়ন –নির্যাতন নেমে আসতে থাকতো তা মাথা পেতে নিতে তারা প্রস্তুত ছিল না। মদীনায় আসার পর এ ধরনের মুনাফিকদের ছাড়াও আরো কয়েক ধরনের মুনাফিক ইসলামী দলে দেখা যেতে লাগলো। মুনাফিকদের এটি গোষ্ঠ ছিল ইসলামকে চুড়ান্তভাবে অস্বীকারকারী। তারা নিছক ফিত্‌না সৃষ্টি করার জন্য মুসলমানদের দলে প্রবেশ করতো। মুনাফিকদের দ্বিতীয় গোষ্ঠীটির অবস্থা ছিল এই যে, চতুর্দিক থেকে মুসলিম কর্তৃত্ব ও প্রশাসন দ্বারা পরিবেষ্টিত হয়ে যাবার কারণে তারা নিজেদের স্বার্থ-সংরক্ষণের উদ্দেশ্যে একদিকে নিজেদেরকে মুসলমানদের অন্তরভুক্ত করতো এবং অন্যদিকে ইসলাম বিরোধীদের সাথেও সম্পর্ক রাখতো। এভাবে তারা উভয় দিকের লাভের হিস্‌সা ঝুলিতে রাখতো এবং উভয় দিকের বিপদের ঝাপ্‌টা থেকেও সংরক্ষিত থাকতো। তৃতীয় গোষ্ঠীতে এমন ধরনের মুনাফিকদের সমাবেশ ঘটেছিল যারা ছিল ইসলাম ও জাহেলিয়াতের মধ্যে দ্বিধা-দ্বন্দ্বে দোদুল্যমান। ইসলামের সত্যতার ব্যাপারে তারা পূর্ণ নিশ্চিন্ত ছিল না। কিন্তু যেহেতু তাদের গোত্রের বা বংশের বেশির ভাগ লোক মুসলমান হয়ে গিয়েছিল তাই তারাও মুসলমান হয়ে গিয়েছিল। মুনাফিকদের চতুর্থ গোষ্ঠীটিতে এমন সব লোকের সমাবেশ ঘটেছিল যারা ইসলামকে সত্য বলে স্বীকার করে নিয়েছিল কিন্তু জাহেলিয়াতের আচার –আচরণ, কুসংস্কার ও বিশ্বাসগুলো ত্যাগ করতে , নৈতিক বাধ্যবাধকতার শৃংখল গলায় পরে নিতে এবং দায়িত্ব ও কর্তব্যের বোঝা বহন করতে তাদের মন চাইতো না।
সূরা বাকারাহ নাযিলের সময় সবেমাত্র এসব বিভিন্ন ধরনের মুনাফিক গোষ্ঠীর আত্মপ্রকাশ শুরু হয়েছিল। তাই মহান আল্লাহ এখানে তাদের প্রতি সংক্ষিপ্ত ইঙ্গিত করেছেন মাত্র। পরবর্তীকালে তাদের চরিত্র ও গতি-প্রকৃতি যতই সুস্পষ্ট হতে থাকলো ততই বিস্তারিতভাবে আল্লাহ তা’আলা বিভিন্ন মুনাফিক গোষ্ঠীর প্রকৃতি অনুযায়ী পরবর্তী সূরাগুলোয় তাদের সম্পর্কে আলাদা আলাদাভাবে নির্দেশ দিয়েছেন।
প্রথম আয়াত নাযিলের কারণ
মুজাহিদের বর্ণনায়, তিনি বলেন: সূরার প্রথমদিকের চারটি আয়াত ঈমানদারদের প্রশংসায় নাযিল হয়েছে, এরপর দুটি আয়াত কাফেরদের এবং পরবর্তী তেরোটি আয়াত মুনাফিকদের দোষণায় নাযিল হয়েছে।
৬২তম আয়াত নাযিলের কারণ
মুজাহিদের সূত্রে বর্ণিত হয়েছে যে, তিনি বলেন: সালমান আল-ফারসি রাদিয়াল্লাহু আনহু বলেছেন: আমি নবীকে এমন একটি ধর্মের লোকদের সম্পর্কে জিজ্ঞাসা করলাম যাদের সাথে আমি সময় অতিবাহিত করেছি এবং আমি বললাম: হে আল্লাহর রাসূল! তারা নামাজ পড়ত, রোজা রাখত এবং আপনার প্রতি ঈমান আনত এবং তারা সাক্ষ্য দিত যে আপনি একজন নবী হিসেবে আসবেন। অতঃপর আল্লাহ ৬২ তম আয়াতটি নাযিল করেন।
ফজিলত
জাহরাউইন অর্থ: দুটি আলোক, আল-গিয়াবাহ অর্থ: যা উপর থেকে ছায়া দেয়, আল-ফারাক: কোন কিছুর টুকরো, বাতালাহ অর্থ: যাদুকররা।
গাভীর ঘটনাটি
"স্মরণ কর, যখন মূসা (আ.) স্বীয় সম্প্রদায়কে বলেছিল, ‘আল্লাহ তোমাদেরকে একটি গরু যবহ করার আদেশ দিচ্ছেন’; তারা বলেছিল, ‘তুমি কি আমাদের সঙ্গে ঠাট্টা করছো’? মূসা বলল, আল্লাহর আশ্রয় নিচ্ছি, যাতে আমি অজ্ঞদের অন্তর্ভুক্ত না হই।"
"তারা বলল, ‘আমাদের জন্য তোমার প্রতিপালককে স্পষ্টভাবে জানিয়ে দিতে বল তা কীরূপ’? মূসা বলল, ‘আল্লাহ বলছেন, তা এমন এক গরু যা বৃদ্ধও নয় এবং অল্প বয়স্কও নয়- মধ্য বয়সী। সুতরাং যা (করতে) আদিষ্ট হয়েছ, তা পালন কর’।"
"তারা বলল, ‘তুমি আমাদের জন্য তোমার রবের নিকট দো‘আ কর, তিনি যেন আমাদের জন্য স্পষ্ট করে দেন, কেমন তার রঙ’? সে বলল, ‘নিশ্চয় তিনি বলছেন, নিশ্চয় তা হবে হলুদ রঙের গাভী, তার রঙ উজ্বল, দর্শকদেরকে যা আনন্দ দেবে’।"
"তারা বলল, ‘তুমি আমাদের জন্য তোমার রবের নিকট দো‘আ কর, তিনি যেন আমাদের জন্য স্পষ্ট করে দেন, তা কেমন? নিশ্চয় গরুটি আমাদের জন্য সন্দেহপূর্ণ হয়ে গিয়েছে। আর নিশ্চয় আমরা আল্লাহ চাহে তো পথপ্রাপ্ত হব’।"
"আর স্মরণ কর, যখন তোমরা একজনকে হত্যা করলে অতঃপর সে ব্যাপারে একে অপরকে দোষারোপ করলে। আর আল্লাহ প্রকাশ করে দিলেন তোমরা যা গোপন করছিলে।"
"অতঃপর আমি বললাম, ‘তোমরা তাকে আঘাত কর গাভীটির (গোশতের) কিছু অংশ দিয়ে। এভাবে আল্লাহ জীবিত করেন মৃতদেরকে। আর তিনি তোমাদেরকে তাঁর নিদর্শনসমূহ দেখান, যাতে তোমরা বুঝ।"
সূরা বাকারার বৈশিষ্ট্য
সূরা আল-বাকারার এই নামে নামকরণ করা হয়েছে কারণ এতে বনী ইসরাঈলের গাভীর কাহিনী রয়েছে এবং এটি ইহুদীদের কাছ থেকে যেমন ঘটেছিল আল্লাহর আইন বাস্তবায়নের জন্য তাড়াহুড়ো করার প্রয়োজনীয়তা নির্দেশ করে। সূরা আল-বাকারার অন্যতম উদ্দেশ্য হল উম্মতকে পৃথিবী গড়ার জন্য প্রস্তুত করা, আল্লাহর ধর্ম প্রতিষ্ঠা করা এবং মানুষের প্রকৃতি স্পষ্ট করে দেওয়া এবং এতে রয়েছে ইমানের ভিত্তি এবং শরীয়তের সম্পূর্ণতা।
সূরা আল-বাকারার সবচেয়ে গুরুত্বপূর্ণ বৈশিষ্ট্যগুলির মধ্যে রয়েছে:
ফার্টিলাইজার কর্পো. অব ইন্দিয়া শহরাঞ্চল
'''ফার্টিলাইজার কর্পো. অব ইন্দিয়া শহরাঞ্চল''' (Fertilzer Corporation of IndiaTownship) ভারতের ওড়িশা রাজ্যের অনুগুল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ফার্টিলাইজার কর্পো. অব ইন্দিয়া শহরাঞ্চল শহরের জনসংখ্যা হল ৭০৫৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৯১%। পুরুষদের মধ্যে সাক্ষরতার হার ৯৩% এবং নারীদের মধ্যে এই হার ৮৯%। সারা ভারতের সাক্ষরতার হার ৫৯.৫%, তার চাইতে ফার্টিলাইজার কর্পো. অব ইন্দিয়া শহরাঞ্চল এর সাক্ষরতার হার বেশি।
এই শহরের জনসংখ্যার ৬% হল ৬ বছর বা তার কম বয়সী।
কপিলেশ্বর শিবমন্দির
কপিলেশ্বর শিবমন্দির ভারতের ওড়িশা রাজ্যের পুরান শহরের কপিলেশ্বর গ্রামের দক্ষিণ পশ্চিমাংশে অবস্থিত একটি শিবমন্দির। লিঙ্গরাজ মন্দির থেকে কপিলেশ্বর গ্রামে যাওয়া কপিলেশ্বর রাস্তার শেষ মাথায় মন্দিরটি অবস্থিত। মন্দিরের অধিষ্ঠাতা দেবতা হচ্ছে চক্রাকার যোনিপিঠের উপর শিবলিঙ্গ। মন্দিরটি পূর্বমুখী এবং এর দেখাশোনার দায়িত্বে আছে কপিলেশ্বর মন্দির ট্রাস্ট বোর্ড। মণিকর্ণিকা দীঘির উত্তর পাড়ে মন্দিরটি অবস্থিত।
জনশ্রুতি
স্থানীয় জনশ্রুতি অনুযায়ী এটা সাংখ্যদর্শনের জনক কপিলার জন্মভূমি। তাকে ব্রহ্মার ব্রেন চাইল্ড, বিষ্ণুর রূপ এবং স্বয়ং শিব ভাবা হয়। মন্দিরটির অধিষ্ঠাতা দেবতা কপিলেশ্বর শিব।
বর্ণনা
মন্দিরটি ৬০ ফুট উঁচু এবং এর পাশে একটা পাথরে বাঁধানো সিড়িযুক্ত পুকুর আছে। ভুবনেশ্বরের লিঙ্গরাজ মন্দিরের উপকেন্দ্র হচ্ছে কপিলেশ্বর শিব মন্দির। ভারতের অন্যান্য মন্দিরের মত এই মন্দির দুটিও সামাজিক, রাজনৈতিক এবং শিক্ষা সম্পর্কিত কাজকর্মের কেন্দ্রবিন্দু। ২০ শতক পর্যন্ত মন্দিরটি এই অঞ্চলের অর্থনৈতিক,  রাজনৈতিক এবং আচারানুষ্ঠানকে নিয়ন্ত্রণ করে । সূর্য্যবংশীয় রাজা কপিলেন্দ্র দেবের রাজত্বকালে ১৪ শতকে মন্দিরটি নির্মিত হয়। তবে কপিলেন্দ্রদেবের শিলালিপি এবং অন্যান্য প্রত্নতত্ত্বীয় ধ্বংসাবশেষ থেকে প্রতিয়মান হয় যে মন্দিরটি ১১ শতকের পূর্বে নির্মিত।
স্থাপত্যশৈলী
মন্দিরটি প্রথম ব্যবহৃত একই উপাদানে পরবর্তীতে সংস্কার করা হয়। মন্দিরটিতে বিমান, জগমোহন, নাটমন্দির এবং ভোগমন্ডপ আছে। বিমান রেখাক্রমে অবস্থিত।  বিমানটির পরিমাপ ১১.৪০ মি. যাতে বড়, গান্দি ও মস্তক অংশ আছে।
পার্শ্বদেবতাদের কুলুঙ্গি উত্তর, পশ্চিম ও দক্ষিণের দেয়ালে অবস্থিত যেখানে পর্যায়ক্রমে পার্বতী, কার্তিক এবং গণেশ। কুলুঙ্গির নিচের তালাগর্ভিকা অংশে নাগনাগীর ছবি খোদাই করা। কুলুঙ্গির উপরের অংশে মুকুটাকারে উর্ধ্বগর্ভিকা আছে। পশ্চিমের কুলুঙ্গি তে চার হাত যুক্ত কার্তিক ত্রিভঙ্গ দশায় পদ্ম পাতার উপরে দাঁড়িয়ে আছে যার উপরের হাতে ডমরু ও ডান হাতে ত্রিশুল এবং নিচের বাম হাতে তীর ও ডান হাতে বারদামুদ্রা ধরা আছে। তার মাথায় জটামুকুট এবং কোনায় উড়ন্ত বিদ্যাধারা ও বেদির গোড়ার কাছে পুরুষ পুজারী আনত হয়ে আছে। উত্তরের কুলুঙ্গিতে চার হাত যুক্ত পার্বতী পদ্মের উপর অবস্থান করছে। মূর্তিটি আংশিকভাবে ক্ষতিগ্রস্ত হয়েছে। নিচের বাম হাতে পদ্ম ও ডান হাতে বারদা মুদ্রা এবং উপরের বাম হাতে নাগপাশ ধরা ও ডান হাত ভাঙা। পার্বতীর মাথায় জটামুকুট এবং দুজন নারীমূর্তি শক্তি ধরে আছে। দক্ষিণের কুলুঙ্গিতে চার হাত যুক্ত গণেশ আছে। তার নিচের বাম হাতে পরশু ও ডান হাতে অক্ষমালা ধরা এবং উপরের বাম হাতে মোদক পাত্র ধরা। তার মাথায়ও জটামুকুট আছে।
ললাটবিম্বতে গজলক্ষী ললিতাসনে বসে আছে পদ্মের উপর। তার উভয় হাতে পদ্ম ধরা যার উপর দুটো হাতি দেবীর মাথায় জল ছিটাচ্ছে।
এক্সপ্রেস ইওরসেলফ (গান)
এক্সপ্রেস ইওরসেলফ আমেরিকান সঙ্গীত শিল্পী ম্যাডোনা-এর অ্যালবাম লাইক আ প্রেয়ার-এর একটি গান। এটি অ্যালবামটির দ্বিতীয় গান হিসেবে মুক্তি পায়। মুক্তি পাওয়ার পরে গানটি ব্যাপক সাফল্য লাভ করে।
রচনা ও ইতিহাস
এক্সপ্রেস ইওরসেলফ গানটি পরিচালনা করেছেন ডেভিড ফিনচার এবং এটি ১৯৮৯ সালের এপ্রিল মাসে ক্যালিফোর্নিয়ার কালভার স্টুডিওতে ধারণ করা হয়। গানটি তৈরি করতে $৫ মিলিয়ন টাকার বাজেট নির্ধারণ করা হয় যা ঐ সময় ইতিহাসে সর্বচ্চ খরচের এবং বর্তমানে তৃতীয় সর্বচ্চ খরচের সঙ্গীত ভিডিও হিসেবে নির্বাচিত হয়।
জি. উদয়গিরি
'''জি. উদয়গিরি''' (G. Udayagiri) ভারতের ওড়িশা রাজ্যের কান্ধামাল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জি. উদয়গিরি শহরের জনসংখ্যা হল ১০,২০৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে জি. উদয়গিরি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বড় আগা মাদ্রাসা
বড় আগা মাদ্রাসা বা কাপি আগা মাদ্রাসা তুরস্কের আমাসিয়ায় অবস্থিত একটি ঐতিহাসিক মাদ্রাসা। মাদ্রাসাটি ১৫ শতকে নির্মিত হয়। উসমানীয় সুলতান দ্বিতীয় বায়েজিদের রাজত্বকালে মাদ্রাসাটি কাপি আগাসি (হেরেমে কাজ করা নপুংসকদের প্রধান) হুসেইন আগার আদেশে ১৪৮৮ সালে নির্মিত হয়।
ভবন
মাদ্রাসাটি ভবনটি একটি অনন্য অষ্টভুজাকৃতির। অষ্টভুজ আকৃতির উঠোনের চারপাশে শিক্ষার্থীদের কক্ষগুলি রয়েছে যাদের প্রত্যেকটি একটি ছোট গম্বুজ দ্বারা আচ্ছাদিত। বৃহত্তম গম্বুজযুক্ত ঘরটি মূল বক্তৃতা কক্ষ হিসাবে ব্যবহৃত হত এবং এখন স্থানীয় যুবকদেরহাফেজ হওয়ার প্রশিক্ষণ কেন্দ্র ব্যবহৃত হচ্ছে।
জন বিউফোর্ট, সমারসেটের প্রথম ডিউক
জন বিউফোর্ট, সমারসেটের প্রথম ডিউক (John Beaufort, 1st Duke of Somerset) (১৪০৩ – ১৪৪৪) ছিলেন ইংল্যান্ডের প্ল্যান্টাজেনেট রাজবংশের সদস্য ও সেনানায়ক৷ তার পিতা ছিলেন সমারসেটের প্রথম আর্ল জন বিউফোর্ট, যিনি ইংল্যান্ডের রাজা তৃতীয় অ্যাডওয়ার্ডের পৌত্র। বিফর্ট ছিলেন গ্রেট ব্রিটেন এবং উত্তর আয়ারল্যাণ্ডের সম্মিলিত যুক্তরাজ্যের রাণী দ্বিতীয় এলিজাবেথের পূর্বপুরুষ৷
সিস (গণিত)
cis
হল একটি গাণিতিক স্বরলিপি যা cis x = cos x + i sin x দ্বারা সংজ্ঞায়িত করা হয়, যেখানে cos হল কোসাইন ফাংশন, হল কাল্পনিক একক এবং sin হল সাইন ফাংশন। স্বরলিপিটি অয়লারের সূত্রঃ eix
পর্যালোচনা
cis
যেখানে
। তাই,
অর্থাৎ "
" হল "
Cos I Sin
" এর সংক্ষিপ্ত রূপ ।
স্বরলিপিটি প্রথমে উইলিয়াম রোয়ান হ্যামিল্টন এলিমেন্টস অফ কোয়াটারনিয়নস (1866)  দ্বারা তৈরি করেছিলেন এবং পরবর্তীকালে ইউনিপ্ল্যানার অ্যালজেব্রা (1893),   বা জেমস হার্কনেস এবং এর মতো কাজে আরভিং স্ট্রিংহাম ব্যবহার করেছিলেন। ফ্র্যাঙ্ক মর্লে বিশ্লেষণাত্মক কার্যাবলীর তত্ত্বের ভূমিকায় (1898)।   এটি অয়লারের সূত্রের মাধ্যমে জটিল সমতলে সূচকীয় ফাংশনের সাথে ত্রিকোণমিতিক ফাংশনকে সংযুক্ত করে।
কিছু অভিব্যক্তিকে সরল করার জন্য এটি বেশিরভাগ ক্ষেত্রে একটি সুবিধাজনক শর্টহ্যান্ড স্বরলিপি হিসাবে ব্যবহৃত হয়,   উদাহরণস্বরূপ ফুরিয়ার এবং হার্টলি ট্রান্সফর্মের সাথে একত্রে,    বা যখন সূচকীয় ফাংশনগুলি হওয়া উচিত নয় গণিত শিক্ষায় কিছু কারণে ব্যবহৃত হয়।
অন্যান্য ধর্ম
এগুলি অয়লারের সূত্র থেকে সরাসরি অনুসরণ করে।
যদি x এবং y কোনো জটিল সংখ্যা হয় তবে উপরের পরিচয়গুলি ধরে থাকে। যদি x এবং y বাস্তব হয়, তাহলে
ইতিহাস
এই স্বরলিপিটি আরও সাধারণ ছিল যখন টাইপরাইটারগুলি গাণিতিক অভিব্যক্তি বোঝাতে ব্যবহৃত হত।
cis
স্বরলিপিটি কখনও কখনও একটি সমস্যা দেখার এবং অন্যটির সাথে মোকাবিলা করার একটি পদ্ধতির উপর জোর দেওয়ার জন্য ব্যবহৃত হয়। ত্রিকোণমিতি এবং সূচকের গণিত সম্পর্কযুক্ত কিন্তু ঠিক একই নয়; সূচকীয় স্বরলিপি সমগ্রের উপর জোর দেয়, যেখানে
cis x
এবং
cos x + i sin x
স্বরলিপি অংশগুলির উপর জোর দেয়। এই ফাংশনটি নিয়ে আলোচনা করার সময় এটি গণিতবিদ এবং প্রকৌশলীদের জন্য অলঙ্কৃতভাবে উপযোগী হতে পারে এবং আরও একটি স্মৃতিবিদ্যা হিসাবে কাজ করতে পারে (
cos + i sin
এর জন্য)।
স্বরলিপিটি গণিতের শিক্ষার্থীদের জন্য সুবিধাজনক যাদের ত্রিকোণমিতি এবং জটিল সংখ্যার জ্ঞান এই স্বরলিপিকে অনুমোদন করে, কিন্তু যাদের ধারণাগত বোঝা এখনও স্বরলিপি
eix
এর অনুমতি দেয় না। যেহেতু শিক্ষার্থীরা এমন ধারণাগুলি শিখে যা পূর্বের জ্ঞানের উপর ভিত্তি করে তৈরি করে, তাই তাদের গণিতের স্তরগুলিতে বাধ্য করা গুরুত্বপূর্ণ নয় যার জন্য তারা এখনও প্রস্তুত নয়: সাধারণ প্রমাণ যে
cis x = eix
এর জন্য ক্যালকুলাস প্রয়োজন, যা শিক্ষার্থী মুখোমুখি হওয়ার আগে অধ্যয়ন করেনি এক্সপ্রেশন
।
1942 সালে,
স্বরলিপি দ্বারা অনুপ্রাণিত হয়ে, Ralph VL Hartley বাস্তব-মূল্যবান হার্টলি কার্নেলের জন্য
( কোসাইন-এবং-সাইন- এর জন্য) ফাংশন প্রবর্তন করেছিলেন, ইতিমধ্যে হার্টলি রূপান্তরের সাথে একত্রে একটি শর্টকাট প্রতিষ্ঠিত হয়েছিল:
ডেভ গিলবার্ট
ডেভিড রবার্ট লিজার্ড গিলবার্ট (Dave Gilbert; জন্ম: ২৯ ডিসেম্বর, ১৯৬০) নিউ সাউ ওয়েলসের ডার্লিংহার্স্ট এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৮৬ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৮৩-৮৪ মৌসুম থেকে ১৯৯১-৯২ মৌসুম পর্যন্ত ডেভ গিলবার্টের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-বোলার হিসেবে বলকে সীম করানোয় সবিশেষ দক্ষ ছিলেন। ১৯৮৩-৮৪ মৌসুমে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক ঘটে তার। আট খেলায় অংশ নিয়ে ২৫ উইকেট লাভ করেছিলেন তিনি।
পরের মৌসুমে আরও ৩০ উইকেট নিয়ে নিউ সাউথ ওয়েলসকে শেফিল্ড শিল্ডের শিরোপা জয়ে ভূমিকা রাখেন। চূড়ান্ত খেলায় ১১ নম্বরে ব্যাটিংয়ে নেমে জয়সূচক রান করে দলকে নাটকীয়ভাবে জয় এনে দেন। ১৯৮৮-৮৯ মৌসুমে তাসমানিয়ায় চলে যান। ১৯৯১ সালে গ্লুচেস্টারশায়ারের পক্ষে সফলতম মৌসুমে অতিবাহিত করেন। পরের মৌসুম শেষে অবসর গ্রহণ করেন তিনি। তুলনামূলকভাবে টেস্টের তুলনায় প্রথম-শ্রেণীর ক্রিকেটে বেশ সফলতার স্বাক্ষর রেখেছিলেন। সাড়ে তিনশতের অধিক উইকেট পেয়েছেন।
আন্তর্জাতিক ক্রিকেট
ঘরোয়া ক্রিকেটে সুন্দর ক্রীড়াশৈলী প্রদর্শনের ফলে ১৯৮৫ সালে পাদপ্রদীপে চলে আসেন। নিষিদ্ধ ঘোষিত দক্ষিণ আফ্রিকায় বিদ্রোহী খেলোয়াড়দের অংশগ্রহণের উপর বাঁধা আরোপ করায় ডেভিড গিলবার্টের আন্তর্জাতিক ক্রিকেটে অংশগ্রহণ প্রশস্ত হয়। ১৯৮৫-৮৬ ও ১৯৮৬-৮৭ মৌসুমের গ্রীষ্মকালে টেরি অল্ডারম্যান ও রড ম্যাককার্ডি দক্ষিণ আফ্রিকায় বিদ্রোহী দলের সদস্য হিসেবে খেলার কথা প্রকাশিত হলে কার্ল রেকেম্যান ও জন ম্যাগুইরেকে তাদের স্থলাভিষিক্ত করা হয়। তবে, উভয়ের চুক্তিবদ্ধতার ফলে তাদের পরিবর্তে জেফ থমসন ও ডেভ গিলবার্টকে দলে নেয়া হয়।  প্রথমসারির তিন জন খেলোয়াড় ইংল্যান্ড সফর থেকে নিজেদেরকে প্রত্যাহার করে নেন। ওভালে সিরিজের চূড়ান্ত টেস্টে অংশ নিয়ে ৯৬ রান খরচায় ১ উইকেট পেয়েছিলেন। পরবর্তী ১৪ মাস দলে অবস্থান করেন। আক্রমণ পরিচালনা করেন। কিন্তু কখনো নিজেকে মেলে ধরতে পারেননি।
বোলিং আক্রমণে নেতৃত্ব দিয়ে মোটামুটি খেলেন। কিন্তু আন্তর্জাতিক অঙ্গনে এ ধারা অব্যাহত রাখতে পারেননি। অস্ট্রেলিয়া দলের সদস্যরূপে ইংল্যান্ড, ১৯৮৫-৮৬ মৌসুমে নিউজিল্যান্ড ও ভারত গমন করেন। এছাড়াও, ১৪টি একদিনের আন্তর্জাতিকে অংশ নিয়ে ৩০.৬৬ গড়ে ১৮ উইকেট পেয়েছিলেন তিনি।